อาโมส-เมริทอามุน

อาโมส-เมริทอามุน ("เกิดจากดวงจันทร์, ที่รักของเทพอามุน") เป็นเจ้าหญิงแห่งราชวงศ์ที่สิบเจ็ดของอียิปต์โบราณ พระองค์อาจเป็นพระราชธิดาของฟาโรห์ทาโอที่สอง

พระศพของพระองค์ถูกค้นพบในสุสานเดอีร์ อัล-บาห์รี (DB320) และตอนนี้อยู่ในพิพิธภัณฑ์อียิปต์ในกรุงไคโร ผ้าห่อพระศพที่คลุมร่างพระองค์ระบุพระนามและตำแหน่งในฐานะ พระราชธิดากษัตริย์, พระขนิษฐาเมริทามอน กัสตอง มาสเปโร มีข้อสงสัยเกี่ยวกับตัวตนของมัมมี่ แต่กราฟตัน เอลเลียต สมิธ ชี้ให้เห็นในคำอธิบายของเขาเกี่ยวกับมัมมี่ของราชวงศ์ว่าวิธีการทำมัมมี่นั้นสอดคล้องกับวิธีการของราชวงศ์ที่สิบแปด พระศพเป็นของหญิงชราคนหนึ่งซึ่งมีรูปร่างค่อนข้างเตี้ย อวัยวะถูกนำออกทางแผลด้านซ้าย ภายในร่างกายของพระองค์ถูกบรรจุด้วยผ้าลินินเคลือบเรซินและ "ขี้เลื่อยหอม" ผลการตรวจสอบมัมมี่พบว่าพระองค์ได้รับบาดเจ็บที่พระเศียรก่อนสิ้นพระชนม์ ซึ่งมีลักษณะเหมือนบาดแผลที่ได้รับเมื่อล้มหงายหลัง ร่างของพระองค์ได้รับความเสียหายอย่างหนักจากพวกโจรปล้นสุสาน แขนของมัมมี่หายไป ซึ่งน่าจะหักไปตั้งแต่สมัยโบราณ โดยทาง – University of Chicago ในปี ค.ศ. 2020 มัมมี่ของพระองค์ได้รับการสแกนด้วยคอมพิวเตอร์ (CT scan) คาดว่าพระองค์สิ้นเมื่อพระชนม์ประมาณ 50 ปี และสูง 151 เซนติเมตร (4.95 ฟุต) โดยมีภาวะหลอดเลือดแดงแข็งตัว (atherosclerosis) เป็นบริเวณกว้าง และสันนิษฐานว่าสิ้นพระชนม์จากอาการพระหทัยวายเฉียบพลัน ท่าทางที่แปลกประหลาดของมัมมี่พิจารณาว่าเป็นท่าที่เจ้าหญิงสิ้นพระชนม์ และถูกทำเป็นมัมมี่ในท่านั้น ซึ่งเกิดจากการที่ไม่พบพระศพก่อนที่อาการแข็งเกร็งจะเริ่มต้นขึ้น

ไม่ควรสับสนกับพระราชนัดดาของพระองค์คือ อาโมส-เมริทอามุน ซึ่งเป็นพระมเหสีของฟาโรห์แอเมนโฮเทปที่ 1

 อ้างอิง 

หมวดหมู่:เจ้าหญิงอียิปต์
หมวดหมู่:ราชวงศ์ที่สิบเจ็ดแห่งอียิปต์